Tiltale for salg og besiddelse med henblik på videreoverdragelse af khat. Påstand om konfiskation og udvisning
Ret: Retten på Frederiksberg (1. instans)
Faggruppe: Straffesag — Almindelig domsmandssag
Sagsemner: Narkotika;
Strafferetlige sanktioner og andre foranstaltninger;
Udlændinge;

/

Retten på Frederiksberg

D O M

afsagt den 25. juli 2012

Rettens nr. 2-6128/2012
Politiets nr. BE 0109-84111-00529-12

Anklagemyndigheden
mod
Tiltalte
CPR nr.
p.t. Københavns fængsler

Der har medvirket domsmænd ved behandlingen af denne sag.

Anklageskrift er modtaget den 5. juli 2012.

Tiltalte er tiltalt for

1.

overtrædelse af lov om euforiserende stoffer § 3, stk. 1, jf. § 1, stk. 3, jf.
bekendtgørelse om euforiserende stoffer § 27, stk. 1, jf. § 2, jf. liste A nr.
2,
ved i tiden forud for den 9. december 2011 ca. kl. 12.10 til personer i Køben-
havnsområdet for 7.700 svenske kr. og 200 kr. at have solgt ikke under 14,5
kg. khat, samt ved den 9. december 2011 ca. kl. 12.10 ud for Nørrebrogade
222, København N, at have været i besiddelse af 6,3 kg. khat med henblik på
videreoverdragelse.

2.

overtrædelse af lov om euforiserende stoffer § 3, stk. 1, jf. § 1, stk. 3, jf.
bekendtgørelse om euforiserende stoffer § 27, stk. 1, jf. § 2, jf. liste A nr.
2,
ved den 19. juni 2012 ca. kl. 22.05 i personbil med Reg. nr. ud for
Fuglefængervej 7, København NV, at have været i besiddelse af 38,3 kg. khat
med henblik på videresalg.

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om, at der hos tiltalte i
medfør af straffelovens § 75, stk. 1 og 2, konfiskeres 2 regnskaber, 5.700
svenske kroner, 200 kr., 44,6 kg. khat og 2 sække med khatrester.

Std 75284



/

side 2

Anklagemyndigheden har endvidere nedlagt påstand om, at tiltalte i medfør af
udlændingelovens § 49, stk. 1, jf. § 24b, stk. 1, jf. § 22, nr. 4 og § 32, stk. 3,
udvises betinget.

Tiltalte har delvist nægtet sig skyldig i forhold 1, men iøvrigt erkendt sig
skyldig. Han har nedlagt påstand om frifindelse i det ikke erkendte omfang,
subsidiært om rettens mildeste dom.

Tiltalte har protesteret mod konfiskation af 5.700 sv.kr, 200 d.kr og to regn-
skabsblade, men har ikke iøvrigt protesteret mod konfiskationspåstanden.

Tiltalte har påstået frifindelse for udvisningspåstanden.

Forklaringer.

Der er under hovedforhandlingen i sagen afgivet forklaring af tiltalte og af
vidnet politibetjent Vidne. Forklaringerne gengives ikke, jf. retspleje-lovens §
218 a, stk. 4, jf. § 712, stk. 1.

Personlige oplysninger.

Tiltalte har afgivet forklaring om sine personlige forhold. Forklaringen gen-
gives ikke, jf. retsplejelovens § 218 a, stk. 4, jf. § 712, stk. 1.

Tiltalte er tidligere straffet, senest

ved dom af 09.02.09 med fængsel i 20 dage for overtrædelse af bkg. om
euforiserende stoffer § 27, stk. 1, jf. § 2, jf. bilag 1, liste A nr. 2,

ved dom af 24.02.11 med fængsel i 20 dage for overtrædelse af bkg. om
euforiserende stoffer § 27, stk. 1, jf. § 2, jf. bilag 1, liste A nr. 2, jf.
straffelovens § 89.

Tiltalte har under sagen været frihedsberøvet fra den 19. juni 2012 til den 25.
juli 2012.

Rettens begrundelse og afgørelse.

forhold 1

Retten finder det ikke bevist, at tiltalte har solgt 14,5 kg khat, som beskrevet.
De regnskabsblade, som Vidne fandt i tiltaltes pung, kan ikke anses for
tilstrækkeligt bevis herfor.

Tiltalte har erkendt resten af forhold 1. Tiltalte er herefter skyldig i at have



/

side 3

besiddet 6,3 kg. khat med henblik på videresalg.

forhold 2

Ved tiltaltes erkendelse og de i øvrigt foreliggende oplysninger er det bevist,
at tiltalte er skyldig i overensstemmelse med tiltalen.

Straffen fastsættes til fængsel i 30 dage, jf. lov om euforiserende stoffer § 3,
stk. 1, jf. § 1, stk. 3, jf. bekendtgørelse om euforiserende stoffer § 27, stk. 1,
jf. § 2, jf. liste A, nr. 2.

Påstanden om konfiskation tages i medfør af de påberåbte bestemmelser til
følge som nedenfor bestemt. Efter udfaldet af bevisbedømmelsen i forhold 1
er der ikke grundlag for konfiskation af 5.700 svenske kroner, 200 danske
kroner samt to regnskabsblade.

Retten finder ikke, at der er grundlag for at udvise tiltalte betinget, idet ud-
sendelse af tiltalte til dennes hjemland, Somalia, efter de nu foreliggende op-
lysninger om Somalia, må antages at være i strid med Danmarks internationa-
le forpligtelser, jf. artikel 3 i Den europæiske Menneksrettighedskonvention,
jf. udlændingelovens § 31, stk. 1, jf., i det hele samme lovs § 26, stk. 2.

Påstanden herom tages derfor ikke til følge.

Thi kendes for ret:

Tiltalte skal straffes med fængsel i 30 dage.

Hos tiltalte konfiskeres 44,6 kg khat og 2 sække med khatrester.

Tiltalte skal betale sagens omkostninger.

Dommer



/